stanford-oval/wikipedia huggingface dataset:
ג'ונבנה רמזי
ביוגרפיה > פרשת הרצח > התפתחויות מאוחרות

בדצמבר 2003, חוקרי הזיהוי הפלילי הצליחו לדלות מספיק חומר מדגימת הדם המעורבבת שנמצאה בתחתוניה של ג'ונבנה והצליחו להכין פרופיל DNA. ה-DNA שייך לזכר לא ידוע. ה-DNA הוזן למאגר המידע של ה-FBI, הנקרא CODIS. זהו מאגר מידע המכיל מעל ל 1.6 מיליון פרופילי DNA, בעיקר של עבריינים מורשעים. טרם נמצאה התאמה לדגימה שנלקחה מג'ונבנה במאגר המידע וזאת אף על פי שמחפשים לה התאמות חלקיות במאגר על בסיס שבועי.
חקירות מאוחרות יותר גילו שיותר ממאה פריצות אירעו בחודשים שלפני רציחתה של ג'ונבנה רמזי באותה השכונה, בנוסף 38 עברייני מין ידועים גרו ברדיוס של שלושה ק"מ מביתה.
אמה של ג'ונבנה נפטרה מסרטן השחלות ב-24 ביוני 2006 בגיל 49, ונקברה ליד בתה. טרם מותה היא הייתה מודעת לעובדה שמשרד התובע המחוזי של מחוז בולדר חוקר חשוד.
ביוגרפיה > פרשת הרצח > המעצר באוגוסט 2006

ב-16 באוגוסט 2006 דיווחה סוכנות הידיעות רויטרס שחשוד בפרשה נעצר בבנגקוק, תאילנד בעוון עבירות מין שאינן קשורות לפרשה. החשוד בן ה-41, ג'ון מארק קאר, מורה בית ספר יסודי לשעבר. הרשויות, כך דווח עלו על עקבותיו באמצעות האינטרנט. קאר טוען שהיה עם ג'ונבנה בזמן שמתה וטען שמותה היה תאונה. כשנשאל אם הוא חף מכל פשע הוא ענה "לא". נראה שקאר פיתח אובססיה כלפי ג'ונבנה וטען שהיה מאוהב בה. קאר טען שזו הייתה חטיפה שהשתבשה, ואמר שהתכוון לדרוש כופר בסכום של 118 אלף דולר. עובדה זו מתיישבת עם המכתב שנמצא בבית המשפחה. קאר הוסגר לארצות הברית להליכי חקירה נוספים. ג'ון רמזי טוען שהמשפחה אינה מכירה את החשוד.
אשתו לשעבר של קאר סיפקה לו אליבי כשטענה כי הייתה עמו באלבמה בזמן הרצח.
ב-28 באוגוסט 2006 פורסם כי דגימת ה-DNA שנלקחה מקאר לא תאמה לדגימת ה-DNA מזירת הרצח לפיכך לא פתחו נגדו הרשויות בהליכים משפטיים באשמת רציחתה של רמזי.
ביוגרפיה > פרשת הרצח > תביעות הדיבה

מספר תביעות דיבה נבעו מרציחתה של ג'ונבנה רמזי. לין ווד, עורך הדין של פאטרישיה וג'ון רמזי תבע לדין מספר חברות חדשות בשם הורי ג'ונבנה. בנתבעים: טיים, ערוץ Fox News, ערוץ בית המשפט האמריקאי, סטאר, New York Post, ועוד מספר חברות תקשורת.
ביוגרפיה > פרשת הרצח > השערות

הפרשיה גרמה לפרסום השערות שונות על נסיבות הרצח. במשך זמן רב המשטרה המקומית תמכה בתאוריה שהאם הרגה את בתה בהתקף זעם לאחר שזו הרטיבה במיטתה באותו הלילה. לפי תאוריה נוספת האב נהג להתעלל מינית בבתו ורצח אותה לשם כיסוי. גם האח היה חשוד באחת התאוריות ונתבקש להעיד מול חבר מושבעים. תחילה המשטרה התמקדה בבני המשפחה כחשודים. זאת למרות שהוריה לא הראו שום סימני אלימות או התנהגות חשודה כלפי ילדיהם.
משפחת רמזי טענו בקביעות שהרצח בוצע על ידי פורץ. מספר חוקרי משטרה וחוקרים פרטיים תמכו בטענת ההורים. ההורים אף שכרו את ג'ון דאגלס, לשעבר ראש היחידה לחקר ההתנהגות של ה-FBI, כדי שיערוך בדיקה בנושא. הוא הסיק כי ההורים לא היו מעורבים ברצח בתם ושלא סביר שהמקרה ייפתר אי פעם. הוא הציג את טיעוניו בספר שפרסם בשנת 2001 "התיקים שרודפים אותנו" (The Cases That Haunt Us).
בשנת 1999 מושל קולורדו, ביל אוונס, קרא להוריה של ג'ונבנה רמזי להפסיק להסתתר מאחורי עורכי דינם וחברת יחסי הציבור שלהם ולהודות באמת. הוא טרם התנצל על דבריו.
עקב מחסור בראיות חבר מושבעים מעולם לא היה יכול להאשים את ההורים בפשע. זמן קצר לאחר הרצח עברה המשפחה לבית חדש באטלנטה. שני חוקרים ראשיים במקרה התפטרו מאז. כמו כן הוטחו האשמות בגין טשטוש ראיות כלפי משרד התובע המחוזי.
הועלו גם ספקולציות שה-FBI מפיץ בכוונה חשדות על ידי הדלפת מידע מוטעה לעיתונות, כדי ליצור לחץ על ההורים להתוודות.
בינואר 2017 יצאה לשידור בערוץ "יס דוקו" סדרה בת 6 פרקים בשם "התיק של ג'ונבנה רמזי" החוקרת את הרצח ונותנת לצופים להסיק מסקנות לגבי הרצח תוך גילוי ראיות חדשות, מסקנות של מומחים ב-FBI ,שחזור רגעי הרצח, שחזור מדויק של הזירה ואמצעים מתקדמים אלו מעלים ראיות מכריעות ששופכות אור חדש על התעלומה.
אזכורים בתרבות

בשיר "Dance in the Dark" של זמרת הפופ האמריקנית ליידי גאגא מוזכרים אישיויות מפורסמות שסיימו את חייהם בסוף טרגי, ביניהם ג'ונבנה רמזי.
בסדרה "חוק וסדר: מדור מיוחד" היה פרק שהתבסס על מותה של ג'ונבנה רמזי.
קברה של רמזי
ג'יימס דונלדסון

| --- | --- |

דונלדסון בשנת 2009
 לידה:  17 באוגוסט 1957  (בן 67) היצ'ם, אנגליה, הממלכה המאוחדת
 עמדה:  סנטר
 גובה:  2.18 מטרים
 מכללה:  אוניברסיטת המדינה של וושינגטון
 דראפט:  בחירה מספר 73, 1979 סיאטל סופרסוניקס
 קבוצות כשחקן
 1979–1980 1980–1983 1983–1985 1985–1991 1991–1992 1993 1993–1994 1995 1996–1997 1997 1998 1998–1999 1999:  מונטפסקי סיינה סיאטל סופרסוניקס סן דייגו/לוס אנג'לס קליפרס דאלאס מאבריקס ניו יורק ניקס יוטה ג'אז הירקליס סלוניקי יוטה ג'אז קחאסול סביליה מונטקטיניטרמה ברוגאן איפייסטוס לימנו ברוגאן
 הישגים כשחקן
 בחירה למשחק האולסטאר של ה-NBA‏ (1988)
ג'יימס לי דונלדסון השלישי (באנגלית: James Lee Donaldson III; נולד ב-17 באוגוסט 1957) הוא כדורסלן עבר בריטי-אמריקאי, אשר שיחק באופן פעיל בין השנים 1979–1999. בין העונות 1980/1981–1994/1995 שיחק בליגת ה-NBA, ולאורך התקופה השתתף פעם אחת במשחק האולסטאר, ורשם ממוצעים כוללים של 8.6 נקודות, 7.8 ריבאונדים ו-1.3 חסימות למשחק.
נעורים וקריירת מכללות

דונלדסון נולד להורים אמריקאים בכפר היצ'ם אשר בצפון-מערב מחוז נורפוק באנגליה, בזמן שאביו הוצב באזור מטעם חיל האוויר של ארצות הברית. בילדותו עברה משפחתו להתגורר בסקרמנטו שבקליפורניה, ארצות הברית, ובשנת 1975 החל ללמוד באוניברסיטת המדינה של וושינגטון. ב-2 עונותיו האחרונות בקבוצת הכדורסל של האוניברסיטה קלע 12.0 נקודות ואסף 11.1 ריבאונדים בממוצע למשחק.
קריירה מקצועית

בדראפט ה-NBA‏ 1979 נלקח דונלדסון בבחירה ה-73 (סיבוב רביעי), על ידי סיאטל סופרסוניקס. מכיוון שלא זכה לחוזה מהסופרסוניקס, חתם על חוזה בקבוצת מונטפסקי סיינה אשר השתתפה בליגת העל האיטלקית. לקראת עונת 1980/1981 הצטרף לסיאטל, וב-3 עונותיו בקבוצה קלע 7.5 נקודות בממוצע למשחק כמחליפו מהספסל של ג'ק סיקמה. באוגוסט 1983 הועבר לסן דייגו קליפרס, במסגרת טרייד בו נשלח טום צ'יימברס לסופרסוניקס, וב-2 וחצי עונותיו עם הקליפרס רשם ממוצעים של 11.5 נקודות ו-8.1 ריבאונדים למשחק כסנטר הפותח של הקבוצה. בעונת 1984/1985 הוביל את כל שחקני ה-NBA באחוזי קליעה מהשדה, עם 63.7%.
בנובמבר 1985 נשלח בטרייד לדאלאס מאבריקס, במדיה שיחק עד פברואר 1992. בתקופתו בדאלאס היה אחד השחקנים הבולטים של הקבוצה, לצד מארק אגוויר, רולנדו בלאקמן, סם פרקינס, דרק הרפר ורוי טארפלי, כשקלע 8.8 נקודות והוריד 9.5 ריבאונדים בממוצע למשחק. דווקא בעונת 1987/1988, בה הציג ממוצעים צנועים יחסית של 7.0 נקודות ו-9.3 ריבאונדים למשחק, נבחר להשתתף במשחק האולסטאר של ה-NBA, הודות לתרומתו ההגנתית. באותה עונה העפילה דאלאס לראשונה בתולדותיה לגמר האזור המערבי, לאחר שגברה על יוסטון רוקטס (3–1) ודנוור נאגטס (4–2) בשתי הסדרות הראשונות. בסדרת גמר המערב הפסידו המאבריקס מול האלופה שבדרך, לוס אנג'לס לייקרס, בתוצאה 3–4.
בפברואר 1992 נשלח דונלדסון בטרייד לניו יורק ניקס, לאחר כ-6 שנים בדאלאס. עד סיום העונה העוקבת, 1992/1993, השתתף ב-20 משחקים בסך הכול במדי הניקס ויוטה ג'אז. בעונת 1993/1994 עבר לשחק עבור הירקליס סלוניקי מליגת העל היוונית, ובעונתו היחידה עמה קלע 12.1 נקודות והוריד 12.2 ריבאונדים בממוצע למשחק. בעונת 1994/1995 חזר לשחק עבור הג'אז, וב-40 המשחקים בהם שותף עד לסיום העונה קלע 2.6 נקודות למשחק בלבד. בעת פרישתו מה-NBA בשנת 1995 ניצב במקום השישי בתולדות הליגה באחוזי קליעה מהשדה (57.1%), ובמקום ה-23 בחסימות בקריירה (1,267).
בין השנים 1996–1999 שיחק דונלדסון בקבוצות קחאסול סביליה ו"ברוגאן" הספרדיות, "מונטקטיניטרמה" האיטלקית ו"איפייסטוס לימנו" היוונית, בטרם פרש ממשחק, בגיל 41.
הערות שוליים

↑  סטטיסטיקות הקריירה של דונלדסון ב-NBA, באתר basketball-reference.com
↑  המירוץ לראשות עיריית סיאטל, באתר seattletimes.com,‏ 22 ביוני 2009
↑  סטטיסטיקות המכללות של דונלדסון, באתר sports-reference.com
↑  רשימת הנבחרים בדראפט 1979, באתר basketball-reference.com
↑  דונלדסון נשלח בטרייד לקליפרס, באתר upi.com,‏ 30 באוגוסט 1983
↑  Memory Bank: Trade for James Donaldson, באתר ESPN,‏ 23 בנובמבר 2011
↑  דונלדסון נשלח בטרייד לניקס, באתר deseret.com,‏ 21 בפברואר 1992
הר בראון (קולומביה הבריטית)

ערך זה עוסק בהר בהרי הרוקי הקנדיים, בפרובינציית קולומביה הבריטית, שבקנדה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,791 מ' 
 מדינה:  קנדה 
 מיקום:  קולומביה הבריטית, קנדהקנדה
 רכס הרים:  הרי הרוקי הקנדיים 
 קואורדינטות:  52°22′49″N 118°13′48″W﻿ / ﻿52.380277777778°N 118.23°W﻿ / 52.380277777778; -118.23
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר בראון(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי הר בראון(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט הר בראון(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט הר בראון
 
הר בראון (באנגלית: Mount Brown) הוא הר בהרי הרוקי הקנדיים, בפרובינציית קולומביה הבריטית שבקנדה.
גובהו של ההר 2,791 מטרים מעל פני הים, והוא מתנשא לגובה של 513 מטרים מעל סביבתו.
ההר ממוקם ממערב למעבר אתבסקה.
מוצאו של הנהר פרייזר מצוי למרגלות ההר.
היסטוריה > הטיפוס על ההר

הראשון שטיפס לפסגת ההר היה חוקר הטבע והבוטנאי דייוויד דאגלס (David Douglas), בשנת 1827.
היסטוריה > מיתוס הוקר ובראון

דאגלס סבר שגובהו של ההר 4,876 מטרים מעל פני הים, ובשל טעות זו סברו כי הר זה, והר הוקר הסמוך, הם הפסגות הגבוהות ביותר בהרי הרוקי (מיתוס "הוקר ובראון").
היסטוריה > מקור השם

דאגלס קרא להר על שמו של הבוטנאי רוברט בראון, שהיה האחראי הראשון על הגנים הבוטניים של המוזיאון הבריטי.
השם אומץ רשמית ב-5 באפריל 1921.
ראו גם

הוקר ובראון
לקריאה נוספת

• Gerry Shea, , P 101
• Dave Birrell, , P 34
• Emerson Sanford, Janice Sanford Beck, , P 94
• Collie, N. (1899), , The Geographical Journal, 13(4), 337-355. doi:10.2307/1774823
הערות שוליים

1 2 3 4 5 6 7 8 9  מידע גאוגרפי והיסטורי
↑  מידע גאוגרפי
1 2 3  ההיסטוריה של שם ההר
הרטמן, רוזן וירטמברג

| --- | --- |
 לידה:  1160 
 פטירה:  1240 (בגיל 80 בערך) 
 מדינה:  גרמניה 
 בן או בת זוג:  NN von Veringen (1195–?) 
 
הרטמן הראשון, רוזן וירטמברג (בגרמנית: Hartmann I.;‏ 1160–1240) היה רוזן וירטמברג.
ביוגרפיה

הרטמן הראשון ואחיו לודוויג השלישי קראו לעצמם באותה תקופה "רוזן וירטמברג", ולכן ההנחה היא שהם ניהלו את הרוזנות ביחד. שניהם היו בניו של הרוזן לודוויג השני. הרטמן ליווה את אוטו הרביעי לרומא לצורך הכתרתו לקיסר האימפריה הרומית הקדושה ושימש שוב ושוב כעד במסמכים שפרסם הקיסר באיטליה. לאחר בחירתו של פרידריך השני משוואביה למלך ולקיסר, הרטמן ואחיו העבירו את תמיכתם לפרידריך ולאחר מכן תמכו ביורשו היינריך השביעי.
בסביבות שנת 1200 נשא הרטמן לאישה את היורשת למחוז ורינגן שבשוואביה העליונה, ובכך רכש אדמות כולל אלטסהאוזן, בורג אלט-ורינגן ומחוז מזרח אפגאג.
| --- | --- |
בקרת זהויות :  GND: 1019754303  VIAF: 232327754   WorldCat (עם VIAF): 232327754
ג'ורג' ולה

ג'ורג' ויליאם ולה (במלטית: George William Vella; נולד ב-24 באפריל 1942) הוא נשיא מלטה העשירי, המכהן בתפקיד מאז 4 באפריל 2019. ולה שימש השר לענייני חוץ בממשלתו של אלפרד סנט משנת 1996 ועד 1998 ובממשלתו של ג'וזף מוסקט משנת 2013 עד 2017.
ראשית חייו ומשפחתו

ולה נולד באיז-זיתון (אנ') בשנת 1942. הוא נשוי למרים (לבית גרימה). לולה שתי בנות ובן, ושבעה נכדים.
ולה קיבל תואר דוקטור לרפואה בשנת 1964, הוא מומחה לרפואת משפחה ויש לו רישיון לרפואת תעופה.
קריירה > במפלגת העבודה

ולה הצטרף למפלגת העבודה והתחיל את הקריירה הפרלמנטרית שלו בשנת 1976. הוא נבחר לפרלמנט בינואר 1978, ובבחירות הכלליות בשנים 1981, 1992, 1996, 1998, 2003 ו-2008.
כחבר הפרלמנט הוא ייצג את המחוז השלישי והחמישי.
קריירה > שירות חוץ

בשנת 1978 שימש ולה חבר מחליף באספה הפרלמנטרית של מועצת אירופה (אנ'), ודַווח (rapporteur) לזיהום ימי ולמשאבי ים בוועדה לרשויות מקומיות ואזוריות של אירופה (CLRAE).
מינואר עד מאי 1987 שירת כנציג הקבוע של מלטה במועצת אירופה.
קריירה > סגן ראש מפלגת העבודה

ב-1992 נבחר ולה כסגן ראש מפלגת העבודה לעניינים פרלמנטריים וכדובר לענייני חוץ.
בין 1995 ל-1996 שימש כחבר ועדת בית הנבחרים לעסקים והוועדה הפרלמנטרית לענייני חוץ.
קריירה > סגן ראש הממשלה ושר החוץ

ולה מונה לסגן ראש ממשלת מלטה ולשר לענייני חוץ וסביבה באוקטובר 1996, ושוב במרץ 2013 עד יוני 2017.
ולה הביע את תמיכתו בקמפיין להקמת המועצה הפרלמנטרית של האומות המאוחדות (אנ'), ארגון החותר לרפורמות דמוקרטיות באו"ם.
קריירה > נשיא מלטה

ולה התמנה לנשיא מלטה מטעם מפלגת העבודה. המינוי זכה לתמיכת הממשלה והמפלגה הלאומית שבאופוזיציה. המפלגה הדמוקרטית הכריזה על תמיכתה במינוי ולה, אך החרימה את ההצבעה כמחאה למען תיקון החוקה שייחייב תמיכה ברוב מיוחס של שני שלישים למינוי נשיא.
המינוי נכנס לתוקף לאחר השבעת הנשיא ב-4 באפריל 2019.
הערות שוליים

↑  Scicluna, Luke (2 באפריל 2019). "George Vella approved as Malta's next President". Times of Malta. נבדק ב-2 באפריל 2019. {{cite news}}:  (עזרה)
1 2 3 4 5  "Archived copy". אורכב מ-המקור ב-2015-02-06. נבדק ב-2015-03-02. {{cite web}}:  (עזרה)
1 2 3  "Minister of Foreign Affairs - Maltese Consulate". אורכב מ-המקור ב-2019-04-19. נבדק ב-2020-03-06.
↑  "George Vella Biography". www.gov.mt.
↑  "Supporters". Campaign for a UN Parliamentary Assembly (באנגלית אמריקאית). נבדק ב-2017-09-21.
↑  Amaira, Ruth (7 במרץ 2019). "PN Parliamentary Group to vote in favor of nomination of George Vella for President". TVM News. נבדק ב-28 במרץ 2019. {{cite news}}:  (עזרה)
↑  "PD to boycott parliamentary debate on presidential nomination". Times of Malta. 2 באפריל 2019. נבדק ב-2 באפריל 2019. {{cite news}}:  (עזרה)
↑  Scicluna, Christopher (4 באפריל 2019). "President Vella delivers unifying address after swearing-in". Times of Malta. נבדק ב-5 באפריל 2019. {{cite news}}:  (עזרה)
| --- | --- |
בקרת זהויות :  GND: 1125339268  SUDOC: 170135772  VIAF: 304648703   WorldCat (עם VIAF): 304648703
הרטי לוויטס

| --- | --- |

 לידה:  24 בדצמבר 1939 חינוטפה, ניקרגואה 
 פטירה:  2 ביולי 2006 (בגיל 66) מנגואה, ניקרגואה 
 מדינה:  ניקרגואה 
 מפלגה:  Unión Democrática Renovadora 
 
הרטי לוויטס (בספרדית: Herty Lewites‏; 24 בדצמבר 1939 – 2 ביולי 2006) היה מהפכן ופוליטיקאי ניקרגואי ממוצא יהודי. לוויטס כיהן כראש העיר מנגואה והיה מועמד לנשיאות בבחירות בשנת 2006 עד שמת במפתיע.
ביוגרפיה

לוויטס נולד בשכונת סן פליפה בעיר חינוטפה שבניקרגואה לאב יהודי מפולין ולאם קתולית בת המקום. הצטרף למאבק נגד הדיקטטור סומוזה ב-1958, ובעקבות זאת נאלצו הוא ואביו לצאת לגלות. לוויטס זכה לחזור לארצו לאחר החנינה הכללית שהעניק הנשיא רנה שיק, אך אביו לא נכלל בחנינה ולוויטס קיבל על עצמו את ניהול עסקי המשפחה. ב-1967 הוגלה שוב, וב-1969 הצטרף לחזית הסנדיניסטית. תפקידו בחזית היה ניהול קשרי החוץ והשגת נשק, בעיקר בקובה, בארצות הברית ובמדינות מרכז אמריקה. ב-1977 נהרג אחיו ישראל לוויטס בפעילות צבאית של החזית הסנדיניסטית. לאחר ניצחון החזית ב-1979 נעשה לוויטס שר התיירות, תפקיד שמילא עד ההפסד בבחירות 1990. לאחר מכן כיהן כציר באספה הלאומית, כחבר מועצת העיר מנגואה, מטעם מפלגה עצמאית, וכראש העירייה (2001–2004) של מנגואה, מטעם הסנדיניסטים. ב-2005 קרא לוויטס תיגר על מנהיגותו רבת השנים של דניאל אורטגה בחזית הסנדיניסטית, דבר שהוביל לסילוקו מן המפלגה. לוויטס הקים את "התנועה להצלת הרעיון הסנדיניסטי" ובתמיכת מספר מפלגות נוספות מן השמאל-מרכז התכוון להתמודד בבחירות לנשיאות בנובמבר 2006. ב-2 ביולי 2006 נפטר לוויטס מהתקף לב.
| --- | --- |
בקרת זהויות :  GND: 141956151  VIAF: 155532192   WorldCat (עם VIAF): 155532192 
ערך זה הוא קצרמרבנושא פוליטיקאים ובנושא אמריקה המרכזית. אתם מוזמנים לתרום לוויקיפדיה ו.
ג'ונאס בלו

| --- | --- |

 לידה:  2 באוגוסט 1989 (בן 35) לונדון, הממלכה המאוחדת 
 שם לידה:  גיא ג'יימס רובין
 מוקד פעילות:  אנגליה 
 תקופת הפעילות:  מ-2015 
 סוגה:  טרופיקל האוס, טראפ, סנאפ (תת-סוגה מוזיקלית), מוזיקת האוס 
 שפה מועדפת:  אנגלית 
 כלי נגינה:  פסנתר 
 חברת תקליטים:  קפיטול רקורדס, וירג'ין EMI רקורדס, פוזיטיביה רקורדס, Universal Music Operations Ltd. 
 www.jonasblue.com
 פרופיל ב-IMDb
 
גיא ג'יימס רובין (באנגלית: Guy James Robin; נולד ב-2 באוגוסט 1989), הידוע בשם הבמה ג'ונאס בלו (באנגלית: Jonas Blue), הוא די ג'יי, פזמונאי, מפיק מוזיקלי ורמיקסר אנגלי.
קריירה > 2015–2017: Jonas Blue: Electronic Nature – The Mix 2017

ב-4 בדצמבר 2015, הוא הוציא, בשיתוף פעולה עם הזמרת הבריטית, דקוטה, גרסת כיסוי לסינגל "Fast Car" של טרייסי צ'פמן. גרסת הכיסוי, בשיאה, הגיעה למקום השני במצעד הסינגלים הבריטי, מיד אחרי "Pillowtalk" של זאין מאליק. גרסת הכיסוי, בשיאה, הגיעה למקום הראשון גם בגרמניה, שוודיה, אוסטרליה וניו זילנד, וכן הגיעה למקום הראשון במצעד הוויראלי האמריקני בספוטיפיי. גרסת הכיסוי קיבלה תואר פלטינה מרובעת באיטליה, תואר פלטינה כפולה בבריטניה, תואר פלטינה כפולה בניו זילנד, ותואר פלטינה מחומשת באוסטרליה. נכון ליוני 2021, גרסת הושמעה מעל מ-867 מיליון פעמים בספוטיפיי, וקיבל למעלה מ-474 מיליון צפיות בערוץ ה-Vevo של ג'ונאס ביוטיוב.
ב-3 ביוני 2016 הוא הוציא, בשיתוף פעולה עם ג'ייפי קופר, את הסינגל "Perfect Strangers"‏. השיר הגיע, בשיאו, למקום השני במצעד הסינגלים הבריטי. השיר קיבל תואר פלטינה כפולה בבריטניה, תואר פלטינה כפולה באוסטרליה, ותואר פלטינה בניו זילנד.
ב-28 באוקטובר 2016, הוא הוציא, בשיתוף פעולה עם ריי, את הסינגל "By Your Side". השיר הגיע, בשיאו, למקום ה-15 במצעד הסינגלים הבריטי.
ב-5 במאי 2017, הוא הוציא, בשיתוף פעולה עם ויליאם סינג (אנ'), את הסינגל "Mama". השיר הגיע, בשיאו למקום הרביעי במצעד הסינגלים הבריטי, ולמקום הראשון במצעד השירים מתחת להוט 100.
ב-14 ביולי 2017, הוא הוציא את אלבום האוסף הראשון שלו, Jonas Blue: Electronic Nature – The Mix 2017.
קריירה > 2017–2019: Blue

ב-14 בספטמבר 2017, הוא הפיק את הסינגל "Heartline" של קרייג דייוויד. הסינגל, בשיאו, הגיע למקום השני במצעד הסינגלים הבריטי.
ב-13 באוקטובר 2017, הוא הוציא, בשיתוף פעולה עם מוילוגו (אנ'), את הסינגל "We Could Go Back". השיר, בשיאו, הגיע למקום ה-74 במצעד הסינגלים הבריטי.
ב-5 בינואר 2018, הוא הוציא, בשיתוף פעולה עם ארליסה (אנ'), את הסינגל "Hearts Ain't Gonna Lie". השיר, בשיאו, הגיע למקום השמיני במצעד שירי הדאנס קלאב.
ב-16 במרץ 2018, הוא הוציא, בשיתוף פעולה עם סברינה קרפנטר, את הסינגל "Alien".‏ השיר, בשיאו, הגיע למקום הראשון במצעד שירי הדאנס קלאב, ולמקום ה-12 במצעד שירי הדאנס/אלקטרוני.
ב-25 במאי 2018, הוא הוציא, בשיתוף פעולה עם ג'ק & ג'ק (אנ'), את הסינגל "Rise".‏ השיר הגיע, בשיאו, למקום השלישי במצעד הסינגלים האירי, למקום השלישי במצעד הסינגלים הבריטי, למקום התשיעי במצעד השירים מתחת להוט 100, למקום הראשון במצעד שירי הדאנס קלאב ולמקום התשיעי במצעד שירי הדאנס/אלקטרוני.
ב-29 ביוני 2018, הוא הוציא, בשיתוף פעולה עם ג'ו ג'ונאס, את הסינגל "I See Love". הסינגל הופיע בפסקול הסרט מפלצת של מלון 3: יוצאים לחופשה.
ב-7 בספטמבר 2018, הוא הוציא, בשיתוף פעולה עם MK ובקי היל, את הסינגל "Back & Forth". השיר הגיע, בשיאו, למקום ה-11 במצעד הסינגלים האירי, למקום ה-12 במצעד הסינגלים הבריטי, ולמקום ה-32 במצעד שירי הדאנס/אלקטרוני.
ב-21 בספטמבר 2018, הוא הוציא, בשיתוף פעולה עם סונגודזו (אנ') ואיטץ' (אנ') את הסינגל "Roll with Me"‏.
ב-5 באוקטובר 2018, הוא הוציא, בשיתוף פעולה עם ליאם פיין ולנון סטלה את הסינגל "Polaroid"‏. השיר, בשיאו, הגיע למקום הראשון במדיה פורסט, למקום ה-12 במצעד הסינגלים הבריטי, למקום הראשון במצעד שירי הדאנס קלאב, ולמקום ה-16 במצעד שירי הדאנס קלאב.
ב-9 בנובמבר 2018, הוא הוציא את אלבום הבכורה שלו, Blue. כמו כן, אושר כי הוא שימש כמפיק הבכיר של אלבום הבכורה של להקת הבנות הבריטית, Four of Diamonds (אנ')‏.
ב-23 בינואר 2019, הוא הוציא, בשיתוף פעולה עם נינה נסביט, את הסינגל "Desperate".
ב-27 בפברואר 2019, הוא הוציא, בשיתוף פעולה עם צ'לסי גריימס, טיני וג'יי קורטס, את הסינגל "Wild".
קריירה > 2019–הווה: Est. 1989

ב-9 במרץ 2019, הוא הוציא, בשיתוף פעולה עם להקת הבנות היפנית-קוריאנית, IZ*ONE, את החידוש לסינגל שלו, "Rise".
ב-22 במרץ 2019, הוא הוציא, בשיתוף פעולה עם תרזה רקס, את הסינגל "What I Like About You". השיר הגיע, בשיאו, למקום ה-15 במצעד הסינגלים האירי, למקום ה-16 במצעד הסינגלים הבריטי, למקום הרביעי במצעד הדאנס הבריטי ולמקום ה-13 במצעד שירי הדאנס/אלקטרוני.
ב-31 במאי 2019, הוא הוציא, בשיתוף פעולה עם התקליטן ההולנדי, טייסטו, והזמרת הבריטית, ריטה אורה, את הסינגל "Ritual". השיר הגיע, בשיאו למקום ה-24 במצעד הסינגלים הבריטי, ולמקום ה-13 במצעד שירי הדאנס/אלקטרוני.
ב-19 ביולי 2019, הוא הוציא את הסינגל "I Wanna Dance".
ב-6 בספטמבר 2019, הוא הוציא בשיתוף פעולה עם הזמר האנגלי, HRVY, את הסינגל "Younger". השיר הגיעו, בשיאו, למקום ה-28 במצעד הדאנס הבריטי.
ב-15 בנובמבר 2019, הוא הוציא, בשיתוף פעולה עם RetroVision, את הסינגל "All Night Long".
ב-20 בנובמבר 2019, הוא הופיע בסינגל "Now or Never" של להקת הבנים הדרום קוריאניית, Got7 (אנ').
ב-12 בדצמבר 2019, הוא הוציא, בשיתוף פעולה עם הזמרת הסינית, טיפה צ'ן, את הסינגל "Billboard".
ב-28 בפברואר 2020, הוא הוציא, בשיתוף פעולה עם פאלומה פיית', את הסינגל "Mistakes".
ב-26 ביוני 2020, הוא הוציא, בשיתוף פעולה עם הזמר האמריקאי, MAX, את הסינגל "Naked".
ב-19 בנובמבר 2020, נודע כי הוא אחד מהמפיקים של הסינגל "My Head & My Heart" של אווה מקס.
ב-11 בדצמבר 2020, הוא הוציא את אלבום האוסף השני שלו, Est. 1989.
ב-5 בפברואר 2021, הוא הוציא, בשיתוף פעולה עם אווה, את הסינגל "Something Stupid"
ב-28 במאי 2021, הוא הוציע, בשיתוף פעולה עם ליאון, את הסינגל "Hear Me Say". השיר הגיע, בשיאו, למקום ה-65 במצעד הסינגלים הבריטי.
ב-10 בספטמבר 2021, הוא הוציא, בשיתוף פעולה עם R3hab, אווה מקס וקיילי קנטרל, את הסינגל "Sad Boy".
ב-7 בינואר 2022, הוא הוציא, בשיתוף פעולה עם Why Don't We, את הסינגל "Don't Wake Me Up".
ב-3 בפברואר 2023, הוציא, בשיתוף פעולה עם פליקס ין, את הסינגל "Weekends".
דיסקוגרפיה > אלבומי אולפן

2018: Blue
דיסקוגרפיה > אלבומי אוסף

2017: Jonas Blue: Electronic Nature – The Mix 2017
2020: Est. 1989
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2016 | פרסי המוזיקה של MTV אירופה | אמן הפוש-אקט של השנה | עצמו | מועמדות |
| 2017 | פרסי בחירת הנוער | בחירת הדבר הגדול הבא | עצמו | מועמדות |
| 2017 | פרסי המוזיקה הבריטית | סינגל בריטי | "Fast Car" | מועמדות |
| 2017 | פרסי המוזיקה הבריטית | וידאו בריטי | "Fast Car" | מועמדות |
| 2018 | פרסי המוזיקה הבריטית | סינגל בריטי | "Mama" | מועמדות |
| 2018 | פרסי המוזיקה הבריטית | וידאו בריטי | "Mama" | מועמדות |
| 2019 | פרסי המוזיקה הבריטית | וידאו בריטי | "Rise" | מועמדות |
גיורגי חריסטוב

גיורגי חריסטוב (במקדונית: Ѓорѓи Христов; נולד ב-30 בינואר 1976) הוא כדורגלן עבר מקדוני ששיחק בעמדת החלוץ בנבחרת מקדוניה, והוא סגן מלך השערים שלה בכל הזמנים.
קריירה

חריסטוב החל את הקריירה המקצוענית שלו במועדון פרטיזן בלגרד היוגוסלבי, בעונת 1994/1995, והמשיך לשחק במועדון עד עונת 1996/1997. בסך הכל ערך 61 הופעות וכבש 21 שערים בכל שנותיו במועדון.
בשנת 1997 חתם על חוזה שמוערך בסכום של כ-1.5 מיליון אירו במועדון בארנסלי האנגלי שיירד ליגה בזמן עונתו הראשונה של חריסטוב, הוא המשיך במועדון גם בזמן שיירד לליגת המשנה עד לעונת 1999/2000 כשהפעם סיכום העונות שלו בקבוצה עמד על 45 הופעות ו-8 שערים.
לאחר מכן, בשנת 2000 עבר למועדון ההולנדי ניימכן ששיחק בליגת העל ההולנדית. הוא המשיך במועדון עד לשנת 2002 (עונת 2002/2003), ובמדי הקבוצה ערך 55 הופעות וכבש 18 שערים. לאחר מכן עבר למועדון ההולנדי זוולה, ששיחק גם הוא בליגה ההולנדית הראשונה לאחר שחתם חוזה לעונת 2003/2004 שבה ערך 13 הופעות וכבש 4 שערים. בשנת 2004 עבר לקבוצת דנפרמלין הסקוטית ששיחק בליגה הראשונה בסקוטלנד לעונת 2004/2005, שבה ערך 8 הופעות בלבד ולא כבש.
בעונת 2005/2006 עבר לשחק בישראל, כשהגיע כחלק מקבוצת הזרים החדשה של הפועל נצרת עילית. לאחר שלא הרשים בתקופה של כארבעה חודשים, שוחרר חריסטוב בתאריך ה-2 באפריל 2006, אך הוחזר יום לאחר מכן לאחר שהבטיח למערכת המקצועית בקבוצה כי יתאמץ להשאיר את הקבוצה בליגת העל.
לאחר שעזב את ישראל שיחק בקבוצות נוספות ביוון, קפריסין, אזרבייג'ן ופינלנד, ובשנת 2010 פרש ממשחק פעיל.
לזכותו של חריסטוב 48 הופעות ו-16 שערים במדי נבחרת מקדוניה.